Stefanos (sochár)

Stefanos () bol grécky sochár v 1. storočí pred Kr.
 
Stefanos, grécky sochár z druhej polovice prvého storočia pred Kr., pôsobil v Ríme. Z tvorby tohto umelca sa zachovala jeho menom signovaná socha mladého atléta (zrejme víťaza hier) z vily Albani pri Ríme. Nápis na podstavci tiež uvádza, že bol žiakom sochárskeho majstra Pasitela:

- text v starogréčtine
 
Socha Stefanovho atléta je jedným z najznámejších príkladov typu sochy požadovanej vrchnou rímskou triedou, ktorá si nimi zdobila svoje súkromné ​​vily (známych je viac ako sedemnásť starých kópií). Grécki sochári v Aténach aj samotnom Ríme mohli poskytnúť viac či menej presné repliky známych sôch z minulosti, ako aj nové diela, ktoré imitovali alebo kombinovali rôzne staršie grécke štýly. Aj Stefanova socha pôsobí výrazne eklekticky (nenovátorsky). Jej veľmi široké ramená a postoj pripomínajú grécke mužské sochy z druhej štvrtiny 5. storočia pred Kr., zatiaľčo menšia hlava a dlhé nohy, diela vytvorené v polovici 4. storočia pred Kr. Podobným sochárskym dielom je aj súsošie Oresta a Elektry zhotovené jeho žiakom Menelaom.

Zo života sochára Stefana nie je nič známe. Rímsky spisovateľ Plínius zaznamenal, že rímsky politik a vzdelanec Gaius Asinius Pollio vlastnil vo svojej zbierke sochy nýmf zvaných Appiades, zhotovených zrejme sochárom Stefanom. To, či tieto sochy zhotovil Stefanos, autor atléta, nie je isté.

Referencie a bibliografia 

 
Sochári starovekého Grécka